stanford-oval/wikipedia huggingface dataset:
Jiří Kochta

| Mitalit | Mitalit | Mitalit |  |
| --- | --- | --- | --- |
|  Jiří Kochta |  Jiří Kochta |  Jiří Kochta |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Grenoble 1968 | jääkiekko |  |
|  Pronssia | Sapporo 1972 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1972 |  |  |
|  Hopeaa | Sveitsi 1971 |  |  |
|  Hopeaa | Helsinki 1974 |  |  |
|  Hopeaa | Saksa 1975 |  |  |
|  Pronssia | Tukholma 1970 |  |  |
|  Pronssia | Moskova 1973 |  |  |
Jiří Kochta (s. 11. lokakuuta 1946 Praha) on tšekkiläinen jääkiekkoilija ja jääkiekkovalmentaja. Hänen pelipaikkansa oli hyökkääjä. Hän saavutti Tšekkoslovakian maajoukkuessa kahdeksan arvokisamitalia.
Kochta aloitti uransa Sparta Prahassa. 1979 hän siirtyi EV Landshutiin Saksan pääsarjaan. Heti seuraavalla kaudella hän voitti sarjan syöttöpörssin 81 syöttöpisteellä. Pistepörssissä hän sijoittui toiseksi seuratoverinsa Erich Kühnhacklin jälkeen 144 tehopisteellä. Kochta voitti kolmanneksi tulleen Markus Kuhlin 46 pisteellä. Seuraavalla kaudella Kochta jäi pistepörssin toiseksi pisteen erolla Dick Decloehen. Seuraavalle kaudelle Kochta siirtyi 2. Bundesliigan EHC 70 Müncheniin, joka meni kuitenkin konkurssiin kauden aikana. Kochta siirtyi samalla pelaajavalmentajaksi EC Hedos Müncheniin. Hän lopetti pelaajauransa 1986 ja siirtyi päätoimiseksi valmentajaksi. Vuonna 1987 siirtyi yhden kauden ajaksi valmentamaan EV Füssenia, jonka jälkeen hän palasi Müncheniin ja nosti joukkueen Bundesliigaan. Tämän jälkeen Kochta on valmentanut eri joukkueita Saksassa. Vuodesta 2003 hän on toiminut ESC Dresdner Eislöwenin valmentajana.
Maajoukkueurallaan Kochta voitti maailmanmestaruuden Prahassa 1972 sekä saavutti viisi muuta MM-mitalia, olympiahopeaa Grenoblessa 1968 ja olympiapronssia Sapporossa 1972. Tšekkoslovakia voitti Prahassa 1972 maailmanmestaruuden ensi kertaa 23 vuoteen ja Kochta teki turnauksessa kuusi maalia: yhden ensimmäisellä sarjakierroksella Sveitsiä ja Länsi-Saksaa vastaan sekä kaksi toisella sarjakierroksella Länsi-Saksaa ja Suomea vastaan. Kochta loukkaantui ensimmäisen sarjakierroksen ottelussa Neuvostoliittoa vastaan ja oli poissa kahdesta seuraavasta ottelusta. Hän aloitti samassa ketjussa Václav Nedomanskýn ja Július Haasin kanssa, ja turnauksen jälkipuoliskolla Haasin tilalla pelasi Josef Paleček.
Kochtan vuonna 1975 syntynyt tytär Marketa on Saksaa edustanut tennispelaaja. Marketa Kochta ylsi tenniksen Grand Slam -turnauksissa parhaimmillaan kolmannelle kierrokselle ja oli maailmanlistalla sijalla 45.
Aiheesta muualla

Jiří Kochta The Internet Hockey Databasessa (englanniksi)
Jiří Kochta Eurohockey.com. (englanniksi)
Andreas Bernard

| Andreas Bernard |
| --- | --- |
 Andreas Bernard Italian jääkiekkomaajoukkueen paidassa ottelussa Itävaltaa vastaan.
Henkilötiedot
Syntynyt: 9. kesäkuuta 1990 (ikä 34) Bolzano, Italia
Kansalaisuus:   Italia
Jääkiekkoilija
Lempinimi:  Andy, Octopus
Pelipaikka:  maalivahti
Hanska:  vasen
Pituus:  185 cm
Paino:  91 kg
Seura
Seura:  HC Pustertal
Sarja:  ICEHL
Pelaajaura
Pääsarjaura:  2008–
Aik. seurat:  HC Neumarkt/Egna (ITA-2) HC Bolzano (Italia/ICEHL) SV Kaltern/Caldaro (ITA-2) SaiPa (SML) Jukurit (Mestis) Ässät (SML) Adler Mannheim (DEL) HIFK (SML) MAC Újbuda (SloEL) HC Bolzano (ICEHL) Väsby IK (Allsv.) Villacher SV (ICEHL)
Andreas Bernard (s. 9. kesäkuuta 1990 Bolzano, Italia) on italialainen jääkiekkomaalivahti, joka pelaa monikansallisen ICE Hockey Leaguen italialaisjoukkue HC Pustertalissa. Hän on SM-liigan kaikkien aikojen eniten runkosarjaotteluita (216) pelannut ulkomaalaismaalivahti.
Ura > Maajoukkueura

Bernard edusti Italiaa MM-kilpailuissa vuosina 2012, 2014, 2017, 2019 ja 2022. Ensimmäisessä turnauksessa hän toimi lähinnä joukkueensa kolmosmaalivahtina ja toimi vain yhdessä ottelussa luukkuvahtina. Vuoden 2014 turnauksessa Bernard pelasi yhden erän alkulohkossa 16. toukokuuta 2014 Kanadaa vastaan, kun hänet vaihdettiin Italian maaliin ottelun kolmanteen erään Daniel Bellissimon tilalle. Bernard torjui 11 kertaa ja päästi yhden maalin. Vuosien 2017 ja 2019 turnauksissa hän toimi joukkueensa pääasiallisena ykkösmaalivahtina pelaten molemmissa viisi ottelua. Ensimmäisessä turnauksessa valmennus valitsi Bernardin Italian yhdeksi kolmesta parhaasta pelaajasta.
Bernard pelasi myös IA-divisioonan MM-kilpailuissa vuosina 2013, 2015, 2016 ja 2018, joista vuosien 2013, 2016 ja 2018 turnaukset päättyivät hopeaan sekä Italian sarjanousuun pääsarjatason MM-kilpailuihin. Vuoden 2015 turnauksessa Bernard valittiin joukkueensa parhaaksi pelaajaksi. Hän pelasi myös Pyeonchangin olympiakisojen 2018 karsinnoissa.
Bernard oli Italian ykkösmaalivahti alle 20-vuotiaiden I-divisioonan MM-kilpailuissa vuosina 2009 ja 2010. Hänet valittiin molemmissa turnauksissa parhaaksi maalivahdiksi. Vuonna 2010 Italian alle 20-vuotiaiden maajoukkue pelasi kaikkien aikojen parasta turnaustaan. Turnauksen avausottelussa Bernard torjui Italialle historian ensimmäisen voiton Valko-Venäjästä junioreiden maajoukkueessa. Lopulta Italia voitti B-lohkon pronssia. Bernard pelasi myös alle 20-vuotiaiden II-divisioonan MM-kilpailuissa vuonna 2008 voittaen A-lohkon hopeaa.
Bernard pelasi alle 18-vuotiaiden I-divisioonan MM-kilpailuissa vuosina 2007 ja 2008.
Muuta

Bernardin isoveljet Manfred ja Anton ovat pelanneet myös jääkiekkoa. Manfred pelasi maalivahtina Italian alemmissa sarjoissa ja Anton pelaa hyökkääjänä HC Bolzanon ICEHL-joukkueessa. Anton Bernard on edustanut myös Italiaa miesten arvokisoissa. Lisäksi heidän äitinsä on pelannut jääkiekkoa.
Andreas Bernard puhuu myös sujuvaa suomea.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2007 | U18d1 | 3 | 1 | 2 | 169 | 13 | 0 | 4.62 | 85,4 |
| 2008 | U18d1 | 4 | 2 | 2 | 244 | 7 | 1 | 1.72 | 91,9 |
| 2008 | JMMd2 | 2 | 2 | 0 | 120 | 3 | 0 | 1.50 | 80,3 |
| 2009 | JMMd1 | 5 | 3 | 2 | 280 | 8 | 0 | 1.71 | 93,3 |
| 2010 | JMMd1 | 5 | 3 | 2 | 303 | 8 | 0 | 1.58 | 93,1 |
| 2013 | MMd1 A | 1 | 0 | 1 | 60 | 2 | 0 | 2.01 | 94,9 |
| 2014 | MM | 1 | 0 | 0 | 20 | 1 | 0 | 3.00 | 91,7 |
| 2015 | MMd1 A | 5 | 2 | 3 | 298 | 11 | 0 | 2.21 | 89,3 |
| 2016 | OQ (esikarsinta) | 2 | 2 | 0 | 120 | 2 | 1 | 1.00 | 93,6 |
| 2016 | MMd1 A | 3 | 2 | 1 | 180 | 6 | 0 | 2.00 | 92,4 |
| 2016 | OQ (lopputurnaus) | 2 | 0 | 1 | 89 | 3 | 0 | 2.03 | 91,9 |
| 2017 | MM | 5 | 0 | 5 | 301 | 13 | 0 | 2.59 | 92,0 |
| 2018 | MMd1 A | 3 | 1 | 2 | 141 | 6 | 1 | 2.55 | 89,5 |
| 2019 | MM | 5 | 1 | 4 | 265 | 26 | 0 | 5.89 | 88,2 |
Ystävät hämärän jälkeen (vuoden 2010 elokuva)

| Ystävät hämärän jälkeen> Let Me In |
| --- | --- |
 Elokuvan englanninkielinen mainosjuliste
Ohjaaja:  Matt Reeves
Käsikirjoittaja:  Matt Reeves
Perustuu:  John Ajvide Lindqvistin romaaniin Låt den rätte komma in
Tuottaja:  Donna Gigliotti
Säveltäjä:  Michael Giacchino
Kuvaaja:  Greig Fraser
Leikkaaja:  Stan Salfas
Pääosat:  Kodi Smit-McPhee Chloë Grace Moretz
Valmistustiedot
Valmistusmaa:  Yhdysvallat
Tuotantoyhtiö:  Overture Films
Levittäjä:  Overture Films Netflix
Ensi-ilta:  13. syyskuuta 2010 (Toronton elokuvajuhlat)
Kesto:  116 minuuttia
Alkuperäiskieli:  englanti
Budjetti:  20 000 000 USD
Tuotto:  24 145 613 USD
Aiheesta muualla
IMDb 
Elonet
AllMovie
Infobox OKNimi-testi OK: 
Ystävät hämärän jälkeen (engl. Let Me In) on vuonna 2010 ensi-iltansa saanut elokuva, jonka on käsikirjoittanut ja ohjannut Matt Reeves. Elokuva perustuu John Ajvide Lindqvistin romaaniin Ystävät hämärän jälkeen vuodelta 2004 sekä siitä vuonna 2008 Ruotsissa tehtyyn ensimmäiseen elokuvasovitukseen, johon Lindqvist itse laati käsikirjoituksen.
Juoni

New Mexicon Los Alamosissa tapahtuu salaperäisiä murhia. Siellä asuva Owen-niminen poika käy koulua, jossa kolme poikaa kiusaa häntä. Owenin naapuriin muuttaa Abby-niminen tyttö isänsä kanssa. Owen tutustuu Abbyyn ja heistä tulee ystäviä, mutta pian Owenille paljastuu että Abby on vampyyri. Abbyn isä murhaa ihmisiä ja antaa heidän verensä Abbylle. Owen on silti Abbyn ystävä ja alkaa seurustella hänen kanssaan. Pian Owenille selviää, että Abbyn isä onkin hänen veljensä,  joka on kasvanut aikuiseksi, sillä Abby joutui vampyyrin hyökkäyksen kohteeksi lapsena, mutta hänen veljensä ei.
Näyttelijät

| 0 | 1 | 2 |
| --- | --- | --- |
|  Kodi Smit-McPhee  | … |  Owen   |
|  Chloë Grace Moretz  | … |  Abby   |
|  Richard Jenkins  | … |  Thomas, Abbyn ”isä”   |
|  Cara Buono  | … |  Owenin äiti   |
|  Elias Koteas  | … |  Poliisi   |
Aiheesta muualla

Ystävät hämärän jälkeen (vuoden 2010 elokuva) Internet Movie Databasessa (englanniksi)
Anna ja lohikäärme

| Anna ja lohikäärme> Jane and the Dragon |
| --- | --- |
Tyyli:  piirrossarja
Kestoaika:  n. 23 min.
Perustuu:  Martin Bayntonin kirjoihin.
Pääosissa:  Tajja Isen Adrian Truss
Alkuperämaa:  Kanada Uusi-Seelanti
Esitetty:  2005 – 2006
Tuotantokausia:  1
Jaksoja:  26
Tuotanto
Tuotantoyhtiö(t):  Nelvana Weta Productions
Aiheesta muualla
IMDb
Anna ja lohikäärme (engl. Jane and the Dragon) on Nelvanan ja Weta Productionsin tuottama kanadalais-uusiseelantilainen tietokoneanimoitu piirrossarja, joka perustuu brittiläisen kirjailijan Martin Bayntonin kirjoihin. Sarjan teko lopetettiin 26 jakson jälkeen 2006. Suomessa sarjaa on esitetty YLE TV2:lla vuonna 2007.
Sarja sijoittuu kuvitteellisen keskiaikaiseen kuningaskuntaan Englannissa ja kertoo Anna-nimisestä tytöstä sekä tämän lohikäärmeystävä Suomusta. Kamarineidon sijaan Anna pyrkii ritariksi ja harjoittelee ritarin askareita päivittäin. Sarjassa seikkailee myös mm. puutarhuri Tilli, kamarineito Pipari, ritariopiskelija Anders sekä Narri.
Jaksot

Jaksojen alkuperäiset englanninkieliset nimet ovat suluissa.
Koetus (Tests and Jests)
Hammaskeiju (The Tooth Fairy)
Kaksintaistelu (Jester Justice)
Vaarallinen vaellus (A Dragon's Tail)
Tanssiinkutsu (Shall We Dance)
Jäähyväiset (The Offer)
Lepopäivä (Dragon Rules)
Aprillipäivä (All Fools Day)
Salaperäinen satakieli (Dragon Diva)
Linnassa lapsenvahtina (Adventures in Royal Babysitting)
Kolmas pyörä (Three's a Crowd)
Possun pulma (A Pig of a Problem)
Kuvankaunis kuningatar (A Thing of Beauty)
Oma koti kullan kallis (Rune)
Myrskyn silmässä (Foul Weather Friends)
Kummallinen kuume (Dragonphobia)
Heinänuha (Pride and Pollen)
Pelokas ritari (Knight Light)
Isänrakkautta (Fathers)
Nuhanenä (Strawberry Fool)
Tilli tutkimusmatkaaja (Go West, Young Gardiner)
Voittamattomat (Mismatched)
Lohikäärmeen muna (Dragon's Egg)
Uskollinen ritari (King's Knight)
Ritarin perintö (The Last of the Dragonslayers)
Sotahuuto (For Crying Out Loud)
Suomenkieliset äänet

Heljä Heikkinen
Paavo Kerosuo
Niilo Syväoja
Samuel Harjanne
Peter Pihlström
Kari Tamminen
Rauno Ahonen
Henni-Liisa Stam
Sean San Miguel
Ella Jaakkola
Jarmo Koski
Jon-Jon Geitel
Aarni Kivinen
Sanna Majuri
Ulla Renko
Suomenkieliset äänet > Suomenkielinen versio

| --- | --- |
Dubbausstudio:: SC Suomi Sun Studio
Ohjaus:: Ulla Renko
Käännös:: Susanna Suomi / Mediaplant
Äänitys:: Kari Leppälä
Editointi:: Kari Leppälä
Miksaus:: Henrik Vindeby
Tuottaja:: Svend Christiansen
Ylermi Kuula

Raimo Ylermi Kuula (28. marraskuuta 1928 Keuruu – 4. heinäkuuta 2020) oli suomalainen urkuri, kuoronjohtaja, musiikinopettaja ja kanttori, director musices.
Kuula suoritti Sibelius-Akatemian diplomin 1960, opiskellen Paavo Raussin johdolla ja hän suoritti myös humanististen tieteiden kandidaatin tutkinnon.
Kuula toimi Helsingin Toisen lyseon, Helsingin Kaksoisyhteislyseon (HKYL, nykyisin Käpylän yläaste ja Helsingin luonnontiedelukio) sekä Sibelius-lukion opettajana, Järvenpään musiikkiopiston rehtorina, ja näiden töiden rinnalla myös Puistolan seurakunnan kanttorina sekä musiikkiarvostelijana ainakin Kirkko ja Kaupunki -lehdessä. Vuonna 1971 hän perusti monissa kilpailuissa menestyneen HKYL:n kamarikuoron, joka on yhä toiminnassa nimellä Cantabile-kuoro. Hän toimi kuoron johtajana 1971–1980.
Ylermi Kuula on Toivo Kuulan veljenpoika ja Pentti Kuulan veli. Hänen puolisonsa oli urkuri ja rehtori Mervi Kuula. Viulisti Sirkka Kuula-Niskanen on pariskunnan tytär.
Crash Tag Team Racing

| Crash Tag Team Racing |
| --- | --- |

Kehittäjä:  Radical Entertainment
Julkaisija:  Sierra Entertainment JP Vivendi Universal Games
Jakelija:  Vivendi Games
Tuottaja:  Joel DeYoung Tim Bennison Vlad Ceraldi
Suunnittelija:  Joe McGinn
Käsikirjoittaja:  Chris Mitchell
Taiteilija:  Zeljko Duvnjak
Säveltäjä:  Marc Baril Spiralmouth Michael Neilson
Pelisarja:  Crash Bandicoot
Pelimoottori:  Titanium
Julkaistu:  PlayStation 2, Xbox, GameCubeNA 19. lokakuuta 2005EU 4. marraskuuta 2005JP 1. joulukuuta 2005 PlayStation PortableNA 10. marraskuuta 2005EU 25. marraskuuta 2005JP 1. joulukuuta 2005
Lajityyppi:  ajopeli, tasohyppely
Pelimuoto:  yksinpeli, moninpeli
Ikäluokitus:  PEGI: 7 OFLC: PG
Alusta:  PlayStation 2, Xbox, Nintendo GameCube, PlayStation Portable
Jakelumuoto:  DVD, UMD, optinen levy
Lisää peliartikkeleitaVideopelien teemasivulla
Infobox OK      : 
| Crash Tag Team Racing> Yhteispisteet.Kerääjä | Crash Tag Team Racing> Yhteispisteet.Pisteet |
| --- | --- |
GameRankings: 68,39 % (Xbox)  68,25 % (PlayStation 2)  68,12 % (PlayStation Portable)  66,65 % (GameCube) 
Metacritic: 69/100 (Xbox)  68/100 (PlayStation Portable)  66/100 (PlayStation 2) 66/100 (GameCube)
Arvostelupisteet
Julkaisu: Pisteet
Eurogamer: 7/10 (PlayStation 2) 7/10 (PlayStation Portable)
GameSpot: 7,3/10    7,0/10 (PlayStation Portable) 
Nintendo World Report: 4,0/10
Crash Tag Team Racing on Radical Entertainmentin kehittämä sekä Sierra Entertainmentin ja Vivendi Universal Gamesin 
julkaisema Crash Bandicoot -pelisarjaan kuuluva ajopeli. Peli julkaistiin vuonna 2005 PlayStation 2:lle, Xboxille, Nintendo GameCubelle ja PlayStation Portablelle.
Pelaaminen

Yksinpelissä on sekä autolla ajelua että tasohyppelyä ja seikkailua. Aikaisemmista Crash Bandicoot -ajopeleistä poiketen pelissä voi kaksi autoa sulautua yhdeksi, jolloin kahden pelaajan pelissä toinen pelaajista ajaa autoa ja toinen ampuu kyseisen auton aseella esteitä ja muita kilpakumppaneita.
Pelaaminen > Pelattavat hahmot

Crash Bandicoot
Coco Bandicoot
Crunch Bandicoot
Tohtori Neo Cortex
Tohtori N. Gin
Nina Cortex
Pasadena O’Possum
Ebenezer Von Clutch
Juoni

Tohtori Neo Cortex, Nina Cortex, N. Gin, Crunch, Coco ja Crash kaahaavat autoillaan pitkin teitä päätyen sattumalta yhteentörmäyksen myötä Von Clutchin MotorWorldiin. Siellä Crash ja muut saavat kuulla, että paikan omistajan Ebenetzer Von Clutchin puistoa ylläpitävät voimajalokivet ovat kadonneet. Crash ottaa Crunchin ja Cocon kanssa tehtäväkseen löytää ne ennen arkkivihollistaan Neo Cortexia.
Ääninäyttelijät

| 0 | 1 | 2 |
| --- | --- | --- |
|  Jess Harnell  | … |  Crash Bandicoot, Park Drone   |
|  Debi Derryberry  | … |  Coco Bandicoot   |
|  Chris Williams  | … |  Crunch Bandicoot   |
|  Lex Lang  | … |  Tohtori Neo Cortex   |
|  Amy Gross  | … |  Nina Cortex   |
|  Nolan North  | … |  Tohtori N. Gin   |
|  Shanelle Workman  | … |  Pasadena O’Possum   |
|  Danny Mann  | … |  Ebenezer von Clutch   |
|  Roger Jackson  | … |  Willie Wumpacheeks, Park Drone   |
|  Quinton Flynn  | … |  Chick Gizzard Lips   |
|  Duane R. Shepard Sr.  | … |  Stew   |
|  Bill Farmer  | … |  vanha mies, Park Drone   |
|  Chris Coppola  | … |  Park Drone, aikuinen mies   |
|  Charles Dennis  | … |  Park Drone   |
|  Susan Silo  | … |  vanha nainen   |
|  Vanessa Marshall  | … |  aikuinen nainen   |
Aberraatio (tähtitiede)

Tähden näennäinen asema Maasta katsottuna riippuu Maan nopeudesta. Poikkeama on todellisuudessa paljon pienempi kuin tässä kaaviokuvassa.
Ekliptikan navalla oleva tähti näyttää aberraation vuoksi kiertävän ympyrää, tarkalleen ekliptikalla oleva taas kulkevan janaa pitkin edestakaisin. Muualla sijaitsevat tähdet näyttävät kiertävän ellipsin muotoista rataa.
James Bradley.
Aberraatio on tähtitieteessä havaitsijan liikkeestä aiheutuva tähden paikan näennäinen muutos maapallon liikesuunnassa, ja se saa tähden kiertämään vuoden kuluessa ellipsinmuotoisen kierroksen todellisen paikkansa ympäri. Syynä tähän näennäiseen muutokseen on Maan kiertoliike Auringon ympäri ja valon äärellinen nopeus.
Aberraation suuruudelle radiaaneina voidaan johtaa lauseke
missä v on havaitsijan nopeus, c valon nopeus ja θ havaitsijan liikkeen ja kohteen todellisen suunnan välinen kulma. Suhdetta v/c sanotaan aberraatiovakioksi. Maan kiertoliikkeestä aiheutuvan aberraation aberraatiovakio on noin 21 kulmasekuntia. Lisäksi on olemassa Maan pyörimisliikkeestä aiheutuva, joskin paljon pienempi aberraatio, jonka aberraatiovakio on noin 0,3”.
Aberraation havaitsi James Bradley vuonna 1728. Hänen tarkoituksenaan tuolloin oli mitata tähtien vuotuinen parallaksi, mitä hän ei kuitenkaan sen pienuuden vuoksi onnistunut tekemään, mutta sen sijaan hän havaitsi odottamatta aberraation.
Aiheesta muualla

Kuvia tai muita tiedostoja aiheesta Aberraatio (tähtitiede) Wikimedia Commonsissa
Sideways

| Sideways |
| --- | --- |

Ohjaaja:  Alexander Payne
Käsikirjoittaja:  Alexander Payne
Tuottaja:  Michael London
Säveltäjä:  Rolfe Kent
Kuvaaja:  Phedon Papamichael
Leikkaaja:  Kevin Tent
Pääosat:  Paul Giamatti Thomas Haden Church Virginia Madsen Sandra Oh Marylouise Burke Jessica Hecht Missy Doty M.C. Gainey Alysia Reiner
Valmistustiedot
Valmistusmaa:  Yhdysvallat
Tuotantoyhtiö:  Fox Searchlight Pictures
Levittäjä:  InterCom Netflix Disney+
Ensi-ilta:  2004
Kesto:  123 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sideways on yhdysvaltalainen Alexander Paynen ohjaama draamakomedia. Payne myös käsikirjoitti elokuvan Jim Tailorin kanssa, ja sen keskeisimpiä rooleja esittävät Paul Giamatti, Thomas Haden Church‚ Virginia Madsen ja Sandra Oh. Elokuva pohjautuu Rex Pickettin samannimiseen romaaniin.
Elokuvaa kuvattiin syyskesällä 2003, ja sen ensi-ilta oli vuonna 2004. Elokuva sai Oscar-palkinnon parhaasta sovitetusta käsikirjoituksesta.
Sidewaysin vaikutus viinien myyntiin on ollut hyvin merkittävä. Elokuvassa Miles (Paul Giamatti) kehuu Pinot Noir -rypäleistä valmistetut viinit maasta taivaisiin. Elokuva sai ensi-iltansa Suomessa 18. helmikuuta 2005, ja vuonna 2005 Pinot Noir -viinejä myytiin Alkossa litroina 51 % enemmän kuin vuonna 2004.lähde?
Helsingin Sanomien Timo Peltonen löytää Paynen elokuvassa yhtäläisyyksiä monella tasolla erityisesti Kurosawan Seitsemään samuraihin.
Juoni

Miles (Paul Giamatti), masentunut ja menestyksetön kirjailija sekä intohimoinen enologi, vie pian naimisiin menevän ystävänsä ja college-kämppäkaverinsa Jackin (Thomas Haden Church) automatkalle Santa Ynez Valleyhyn suunnitelmanaan rentouttava loma Kalifornian viinitiloja kierrellen. Jack – seurahenkisempi, mutta vain hiukan menestyneempi tv-näyttelijä – hautoo kuitenkin toisenlaista suunnitelmaa: viimeistä irtosuhdettaan ennen avioliittoa.
Parivaljakon matkaan punoutuvat pian naiset Maya (Virginia Madsen) ja Stephanie (Sandra Oh). Suhteiden syventyessä ja viinin virratessa elokuva maalaa loppua kohden yhä tarkentuvampaa kuvaa Milesin ja Jackin persoonallisuuksista, tarinoista, motiiveista, sekä heidän omasta ystävyyssuhteestaan.
Aiheesta muualla

Arvostelu: Sideways (elitisti.net)
Alexander Paynen ohjaamat elokuvat
| 0 | 1 | 2 | 3 |
| --- | --- | --- | --- |
1990-luku: Citizen Ruth (1996) · Vaalit (1999)
2000-luku: About Schmidt (2002) · Sideways (2004)
2010-luku: The Descendants (2011) · Nebraska (2013)
| n k Parhaan musikaali- tai komediaelokuvan Golden Globe -palkinto |
| --- | --- |
1951–1970:  Pariisin lumoissa (1951)  With a Song in My Heart (1952)  Carmen Jones (1953)  Enkeleitä Broadwaylla (1954)  Kuningas ja minä (1955)  Tytöt (1956)  Auntie Mame / Gigi (1957)  Porgy ja Bess /  Piukat paikat (1958)  Rakkauden unelma (1959)  West Side Story (1960)  Minkin kosketus (1961)  Musiikkimies (1962)  Tom Jones – hulivilihurmuri (1963)  My Fair Lady (1964)  Sound of Music (1965)  Venäläiset tulevat, venäläiset tulevat (1966)  Miehuuskoe (1967)  Oliver! (1968)  The Secret of Santa Vittoria (1969)  M.A.S.H. – armeijan liikkuva kenttäsairaala (1970) 
1971–1990:  Viulunsoittaja katolla (1971)  Cabaret (1972)  Svengijengi ’62 (1973)  Luunmurskaajat (1974)  The Sunshine Boys (1975)  Tähti on syttynyt (1976)  Rakkaus ei sula sateessa (1977)  Taivas saa odottaa (1978)  Fillarijengi (1979)  Kaivosmiehen tytär (1980)  Arthur (1981)  Tootsie – lyömätön lyyli (1982)  Yentl (1983)  Vihreän timantin metsästys (1984)  Prizzin kunnia (1985)  Hannah ja sisaret (1986)  Odotuksia (1987)  Working Girl – tieni huipulle (1988)  Palveluksessanne, Miss Daisy (1989)  Green Card (1990) 
1991–2010:  Kaunotar ja hirviö (1991)  The Player – pelimies (1992)  Mrs. Doubtfire – Isä sisäkkönä (1993)  Leijonakuningas (1994)  Babe – urhea possu (1995)  Evita (1996)  Elämä on ihanaa (1997)  Rakastunut Shakespeare (1998)  Toy Story 2 (1999)  Melkein julkkis (2000)  Moulin Rouge! (2001)  Chicago (2002)  Lost in Translation (2003)  Sideways (2004)  Walk the Line (2005)  Dreamgirls (2006)  Sweeney Todd – Fleet Streetin paholaisparturi (2007)  Vicky Cristina Barcelona (2008)  Kauhea kankkunen (2009)  The Kids Are All Right (2010)  
2011–:  The Artist (2011)  Les Misérables (2012)  American Hustle (2013)  The Grand Budapest Hotel (2014)  Yksin Marsissa (2015)  La La Land (2016)  Lady Bird (2017)  Green Book (2018)
Outsiders – kolmen jengi

| Outsiders – kolmen jengi> The Outsiders |
| --- | --- |
 Elokuvan juliste
Ohjaaja:  Francis Ford Coppola
Käsikirjoittaja:  Kathleen Rowell S. E. Hinton
Tuottaja:  Fred Roos Gray Frederickson
Säveltäjä:  Carmine Coppola
Kuvaaja:  Stephen H. Burum
Leikkaaja:  Anne Goursaud
Tuotantosuunnittelija:  Dean Tavoularis
Pääosat:  C. Thomas Howell Ralph Macchio Matt Dillon Patrick Swayze Rob Lowe Emilio Estevez Tom Cruise
Valmistustiedot
Valmistusmaa:  Yhdysvallat
Tuotantoyhtiö:  Zoetrope Studios
Levittäjä:  Warner Bros. Netflix
Ensi-ilta:  1983
Kesto:  91 min 114 min (v:n 2005 versio)
Alkuperäiskieli:  englanti
Tuotto:  25,7 milj. dollaria (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Outsiders – kolmen jengi (The Outsiders) on Francis Ford Coppolan ohjaama elokuva vuodelta 1983. Se perustuu S. E. Hintonin romaaniin Me kolme ja jengi. Elokuva kertoo Ponyboy Curtisin elämästä hänen paetessaan ystävänsä Johnny Caden kanssa kaupungin hälinää.
Elokuvan jatkoksi Coppola tuotti 1980-luvun lopulla televisiosarjan The Outsiders, jonka pilottijakso julkaistiin Suomessa samannimisenä VHS-videona. Heti tämän elokuvan jälkeen Coppola ohjasi niin ikään Hintonin romaaniin perustuvan nuorisokuvauksen Taistelukala (1983).
Juoni

Ponyboy Curtis on 14-vuotias rasvaletti. Hän elää veljiensä Darrel "Darry" Curtisin ja Sodapop Curtisin kanssa kaupungissa, jossa snobbarit ja rasvaletit hyökkäilevät toistensa kimppuun. Eräänä päivänä Ponyboy nukahtaa tyhjälle tontille ja herää myöhään. Hän menee kotiin, jossa isoveli Darry odottaa häntä ja suuttuu hänen oltuaan pitkään poissa. Darry lyö Ponya ja tämä lähtee pakomatkalle Johnnyn kanssa. He pysähtyvät puistossa ja tapaavat siellä viisi snobbaria. Snobbarit yrittävät hukuttaa Ponyn suihkulähteeseen mutta Johnny puukottaa peloissaan yhden snobbareista hengiltä pelastaen Ponyn, minkä vuoksi he lähtevät karkuun poliiseja kaverinsa, vankilassakin olleen Dallas "Dally" Winstonin neuvomaan piilopaikkaan.
Näyttelijöitä

| 0 | 1 | 2 |
| --- | --- | --- |
|  C. Thomas Howell  | … |  Ponyboy Curtis   |
|  Matt Dillon  | … |  Dallas Winston   |
|  Ralph Macchio  | … |  Johnny Cade   |
|  Patrick Swayze  | … |  Darrel Curtis   |
|  Rob Lowe  | … |  Sodapop Curtis   |
|  Emilio Estevez  | … |  Two-Bit Matthews   |
|  Tom Cruise  | … |  Steve Randle   |
|  Glenn Withrow  | … |  Tim Shepard   |
|  Diane Lane  | … |  Cherry Valance   |
|  Tom Waits  | … |  Buck Merrill    |
Arvioita

Video-oppaassa vuodelta 1994 Bello Romano luonnehtii elokuvaa tyylitellyksi, fantasiamaiseksi ja vaisuksi ja antaa sille kolme tähteä viidestä, mikä vastaa sanallista arviota ”hyvä”.